Tunku Abdul Jalil

Almarhum Tunku Abdul Jalil Iskandar ibni Sultan Ibrahim (5 Julai 1990 - 5 Disember 2015) merupakan anakanda keempat baginda dan putera ketiga kepada Sultan Johor, Sultan Ibrahim dan Permaisuri Johor, Raja Zarith Sofiah. 

Beliau merupakan Tunku Laksamana Johor dan juga adinda kepada Tunku Mahkota Johor Tunku Ismail Idris.

 Biografi 
 Kehidupan awal 
Almarhum Tunku Abdul Jalil telah diputerakan pada 5 Julai 1990. Almarhum telah menerima pendidikan awal di Sekolah Sri Utama Johor Bahru sebelum melanjutkan pelajaran di Sekolah Antarabangsa Yayasan Pendidikan Johor Zaikarim, Johor BahruJohor prince Tunku Jalil dies at 25 after battling liver cancer, Straits Times, 05/12/2015.

 Tunku Laksamana Johor 
Tunku Abdul Jalil Iskandar dilantik menjadi Tunku Laksamana Johor pada tarikh 22 November 2012.

 Darjah Kebesaran 
 50px Darjah Kerabat Johor Yang Amat Dihormati Pangkat Pertama (DK I, 22 November 2012)
 50px Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ, 15 Mac 2015) Dato'
 50px Darjah Sultan Ibrahim Johor Yang Amat Disanjungi Pangkat Pertama, Dato’ Sri Mulia Sultan Ibrahim Johor (SMIJ, 30 Mac 2015) Dato'

 Akhir hayat dan kemangkatan 

Almarhum Tunku Abdul Jalil dikhabarkan telah bertarung dengan penyakit kanser hatinya yang berada pada tahap empat sejak Ogos 2014Tunku Laksamana Johor Mangkat, Berita Harian, 07/12/2015. Ketika kemangkatan almarhum, seluruh kaum kerabat Diraja Johor berada di sisi almarhum. Almarhum mangkat pada jam 7.11 malam di Hospital Sultanah Aminah ketika berusia 25 tahun. Pengumuman berkenaan kemangkatan almarhum telah dibuat oleh Pengerusi Majlis Jumaah DiRaja, Datuk Abdul Rahim RamliJohor prince, Tunku Jalil dies, MalayMail Online, 05/12/2015.

 Istiadat pemakaman 
Almarhum telah dimandi dan dikafankan pada 6 Disember 2015 bermula sekitar jam 7 pagi. Keranda jenazah Almarhum kemudiannya diletakkan di tengah-tengah Bilik Singgahsana Istana BesarSuasana pilu selubungi penghormatan terakhir jenazah, Berita Harian, 06/12/2015. Keranda baginda dilitupi bendera Jalur Gemilang dengan topi polis dan pedang di atasnya. Pada jam 9:00 pagi sehingga jam 11:30 pagi, rakyat jelata diberi peluang untuk memberikan penghormatan terakhir kepada Almarhum. Pada jam 11:30 pagi sehingga 12:30 tengah hari pula, orang kenamaan diberikan peluang untuk memberikan penghormatan terakhir mereka. 

Jenazah Almarhum telah selamat dimakamkan sekitar jam 2:40 petang selepas diarak menggunakan Pedati Diraja dari Istana Besar Johor BahruJenazah Tunku Jalil selamat dimakamkan, Berita Harian, 06/12/2015. Sultan Johor, Sultan Ibrahim, Tunku Mahkota Johor, Tunku Ismail Sultan Ibrahim dan Tunku Temenggong Johor, Tunku Idris Sultan Ibrahim turut mengiringi jenazah Almarhum di atas pedati yang ditarik 10 askar Timbalan Setia Negeri (TSN) sehingga ke Makam Mahmoodiah sejauh tiga kilometer. Bacaan talkin telah disempurnakan oleh Penasihat Majlis Agama Islam Negeri Johor (MAINJ), Datuk Nooh Gadut.

 Nota 

Kategori:Kelahiran 1990
Kategori:Kematian 2015
Kategori:Kerabat diraja Johor
Kategori:Muslim Malaysia
Kategori:Kematian akibat kanser hati
Kategori:Orang Malaysia berketurunan Melayu
Kategori:Orang Malaysia berketurunan Inggeris
Kategori:Orang Malaysia berketurunan Cina
Kategori:Orang Malaysia berketurunan Denmark
Kategori:Orang Malaysia berketurunan Bali
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Dato’ Sri Paduka Mahkota Johor
Kategori:Penerima Darjah Dato’ Sri Mulia Sultan Ibrahim Johor